GRAD KRK, RKP: 30793

DJEČJI VRTIĆ „KATARINA FRANKOPAN“ Razina: 21

Smokvik 7, 51 500 Krk Razdjel: 000

Matični broj: 03033384 Šifra županije: 8

OIB: 18452601525 Šifra grada: 215

MB: 03033384

Šifra djelatnosti: 8510

predškolsko obrazovanje

 **BILJEŠKE UZ FINANCIJSKO IZVJEŠĆE PR-RAS**

 za razdoblje 01.01.-30.06.2023.godine

 Grad Krk, Dječji vrtić „Katarina Frankopan“ proračunski je korisnik Grada Krka. Ustanova obavlja djelatnost na području otoka Krka, obuhvaća općine: Omišalj, Malinska-Dubašnica, Dobrinj, Vrbnik, Punat, Baška i Grad Krk.

Dječji vrtić financira se proračunskim sredstvima nadležnog proračuna Grada Krka, sredstvima nenadležnih proračuna otočkih općina, sredstvima Ministarstva znanosti i obrazovanja za djecu s posebnim potrebama kao i prihoda po posebnim propisima a to su uplate roditelja te ostalih financijskih prihoda ( kamate na depozite po viđenju, prihoda od refundacija za štete i prihoda od donacija trgovačkih društava).

Grad Krk, Dječji vrtić „Katarina Frankopan“ je ustanova predškolskog odgoja i obrazovanja te osigurava skrb za djecu predškolskog uzrasta kao i udovoljavanju potreba roditelja. Ustanova djeluje u matičnom vrtiću Krk i devet područnih vrtića u čijem je sastavu 41 odgojna skupina.

Bilješke uz financijske izvještaje sukladno članku 14. Pravilnika o financijskom izvještavanju u proračunskom računovodstvu ( N.N. 37/22.) su sastavni dio financijskih izvještaja proračuna i proračunskih korisnika. Svrha bilješki je informiranje o financijskom položaju i ostvarenju financijskog plana.

Ustanova je ostvarila u navedenom razdoblju slijedeće prihode i rashode:

1. **REZULTAT POSLOVANJA IZVJEŠTAJNOG RAZDOBLJA**

|  |  |  |
| --- | --- | --- |
| **Struktura prihoda:** |   |   |
| -Tekuće pomoći proračunskim korisnicima iz  proračuna koji im nije nadležan | (6361) | 896.796,06 € |
| - Prihodi od kamata- Prihodi od zateznih kamata | (6413)(6414) | 0,00 €0,27 € |
| - Ostali prihodi-roditeljska uplata | (6526) | 309.130,02 € |
| - Prihodi iz nadležnog proračuna za redovnu djelatnost | (6711) | 505.236,00 € |
| - Tekuće donacije | (6631) | 0,00 € |
|  ***Ukupni prihodi za redovnu djelatnost*** |  |  ***1.711.162,35 €*** |
| - Kapitalne pomoći proračunskim korisnicima iz  proračuna koji im nije nadležan  | (6362) |  1.732,85 € |
| - Prihodi iz nadležnog proračuna za nefinancijsku Imovinu | (6712) | 2.519,00 € |
|  ***Ukupni prihodi za nefinancijsku imovinu*** |  | **4.251,85 €** |
| Ukupni prihodi poslovanja | (6) | 1.715.414,20 € |
|  |  |  |
| **Sveukupni prihodi** | **(6)+(7)** | **1.715.414,20 €** |

|  |  |  |
| --- | --- | --- |
|  |  |  |
| **Struktura rashoda:** |   |   |
| - Plaće za redovan rad | (3111) | 1.102.572,03 € |
| - Ostali rashodi za zaposlene | (3121) | 25.787,70 € |
| - Doprinosi za zdravstveno | (3132) | 165.030,76 € |
| - Materijalni rashodi | (32) | 357.621,65 € |
| - Financijski rashodi | (34) | 2.841,09 € |
|  ***Ukupno rashodi poslovanja*** | ***(3)*** | ***1.653.853,23 €*** |
| - Rashodi za nabavu neproizvedene imovine | (41) | 0,00 € |
| - Rashodi za nabavu proizvedene dugotrajne imovine | (42) | 4.251,85 € |
| - Rashodi za ulaganja u nefin. imovinu (građ.obj.) | (45) | 0,00 € |
|  ***Rashodi za nefinancijsku imovinu*** | ***(4)*** | ***4.251,85 €*** |
|  **Sveukupni rashodi** | **(3)+(4)** | **1.658.105,08 €** |
|  |  |   |
|  |  |  |
|  |  |  |
| **Višak prihoda poslovanja tekuće godine (6) – (3+4)** |  | **57.778,80 €** |

**2. BILJEŠKE UZ OBRAZAC PR-RAS**

Obrazloženje po pojedinim stavkama u PR-RAS-u ostvarenim u izvještajnom razdoblju tekuće godine donosimo u nastavku:

**Šifra 6 Prihodi poslovanja**

 Za period od 1.1.-30.6.2023.g. na razini Ustanove ostvaren je prihod poslovanja u ukupnom iznosu 1.711.162,35 € odnosno povećanje od 12,4% u odnosu na 2022.godinu kada su ukupni prihodi iznosili 1.525.775,28 € te 45% u odnosu na planirani iznos od 3.789.500,00 € iskazan u Financijskom planu za 2023.godinu.

Razlog povećanja ukupnih prihoda i rashoda u 2023. godini u odnosu na 2022. godinu je povećanje osnovice za plaće radnika te povećanje tržišnih cijena za nabavu roba i usluga za materijalne rashode .

**Šifra 63 Pomoći proračunskim korisnicima iz proračuna koji im nije nadležan**

U izvještajnom razdoblju 2023. godine pomoći od nenadležnih proračuna iznose 898.528,91 € dok su u 2022. godini iznosili 809.958,69 €, sredstva su povećana za 88.570,22 € ili 10,9% iz razloga što su povećani rashodi za zaposlene kao i materijalni rashodi.

**Šifra 64 Prihodi od financijske imovine**

Ovi prihodi odnose se na prihode od zateznih kamata u iznosu 0,27 € što predstavlja smanjenje u odnosu na 2022. godinu kada je iznos bio 32,83 €, prihod je ostvaren od naplate utuženog potraživanja uz koje su naplaćene i kamate.

**Šifra 65 Prihodi po posebnim propisima**

Prihodi po posebnim propisima odnose se na prihode od roditeljskih uplata i iznose 309.130,02 € u odnosu na 2022. godinu kad su prihodi po posebnim propisima iznosili 287.129,45 €, povećani su u iznosu 22.000,57 € ili 7,7%, ovaj prihod ovisi o dinamici uplata roditeljskih uplata na dan izvještaja te nešto veći broj upisane djece u Dječji vrtić u pedagoškoj 2022/2023.godini.

**Šifra 67 Prihodi iz nadležnog proračuna za financiranje rashoda poslovanja**

Ovi prihodi odnose se na prihode iz nadležnog proračuna Grada Krka za financiranje rashoda poslovanja u dječjem vrtiću Krk te područnim vrtićima Krk i Vrh u iznosu 507.755,00 € dok su u 2022. godini iznosili 428.653,53 €, povećanje iznosi 18,5%. Financiranje rashoda poslovanja za redovnu djelatnost iznosi 505.236,00 € dok rashodi za nabavu nefinancijske imovine iznose 2.519,00 €, nabavljen je jedan klima uređaj za područni vrtić Vrh. Razlog povećanja prihoda iz nadležnog proračuna odnosi se na povećanje sredstava za financiranje rashoda za zaposlene, povećanje cijena za materijal i sirovine, usluge tekućeg i investicijskog održavanja te ostalih usluga kao što je pranje i održavanje posteljine za dječje ležaljke.

**Šifra 3 Rashodi poslovanja**

Ukupni rashodi poslovanja ostvareni su u iznosu od 1.653.853,23 €, dok su u 2022. godini ostvareni u iznosu od 1.466.523,40 €, što predstavlja povećanje od 12,8%. Najveće povećanje odnosi se na rashode za zaposlene, materijal i sirovine te materijal i dijelove za tekuće i investicijsko održavanje. Usluge tekućeg održavanja odnose se na redovne servise lifta, video nadzora, klima uređaja, kuhinjskih napa, održavanja opreme, popravka raznih uređaja kao što su perilica za suđe, perilica rublja, rashladni uređaji, i sl.

**Šifra 31 Rashodi za zaposlene**

Rashodi za zaposlene iznose 1.293.390,49 € što predstavlja povećanje u odnosu na 2022. godinu 15,8% kad su iznosili 1.117.092,70 €. Za bruto plaće utrošeno je 1.102.572,03 €. Prosječan broj zaposlenih na osnovu stanja na početku i na kraju izvještajnog razdoblja iznosi 155 radnika.

Ostali rashodi za zaposlene odnosno materijalna prava radnika iznose 25.787,70 € a odnose se na isplatu jubilarnih nagrada ostvarenih u izvještajnom razdoblju u iznosu 3.251,76 €, dara u naravi u iznosu od 19.416,93 € te potpore za slučaj smrti radnika, potpora u slučaju smrti članova uže obitelji i potpore radnicima zbog neprekinutog bolovanja dužeg od 90 dana u iznosu 1.791,77 € te otpremnine za odlazak u mirovinu u iznosu od 1.327,24 €.

Doprinosi za obvezno zdravstveno osiguranje povećani su 12,4% te iznose 165.030,76 € dok su u 2022. godini iznosili 146.855,59 € razlog je povećanje i bruto plaća radnika.

**Šifra 32 Materijalni rashodi**

Ova skupina rashoda povećala se u ukupnom iznosu 3,1 % i iznosi 357.621,65 €, dok je za 2022. godinu iznos bio 346.975,86 €. Službenih putovanja bilo je minimalno iz razloga što su stručna usavršavanja održana online predavanjima. Naknade za prijevoz radnika na posao i s posla iznose 30.955,44 € dok su u 2022. godini iznosile 24.468,33 € iznos je povećan a ovisi o relacijama na kojima putuju radnici. Obračun troškova prijevoza na posao i s posla obračunavao se 0,18 € po prijeđenom kilometru za udaljenost od mjesta stanovanja do mjesta rada, dok se ranije trošak prijevoza na posao i s posla obračunavao po cijeni 1,00 kn po prijeđenom kilometru.

 Rashodi za materijal i energiju iznose 225.118,34 € i smanjeni su u odnosu na 2022. godinu 5,7% iz razloga što su cijene namirnica porasle dok su cijene energenata niže budući je Vlada RH donesla Uredbu o otklanjanju poremećaja na domaćem tržištu energije  te je očekivano smanjen iznos za trošak električne energije.

 U izvještajnom razdoblju utrošeno je za nabavu sitnog inventara iznos od 9.787,08 € čime je nabavljena didaktička oprema, telefonska centrala, ormarić za odgojitelje, termobox, perilica za rublje, usisavač, glazbena linija, CD playeri, kuhinjski uređaji i sl.

**Šifra 323 Rashodi za usluge**

 Ova skupina rashoda iznosi 89.973,84 € što u odnosu na 2022. godinu s iznosom od 74.823,92 € ima povećanje od 20,2%. Rashodi za usluge tekućeg i investicijskog održavanja povećane su za 27,4% i iznose 36.289,50 € obuhvaćaju redovna servisiranja opreme, razne popravke kuhinjskih uređaja, izrada nadstrešnice u matičnom vrtiću u Krku, popravak cirkularne pumpe u Područnom vrtiću Omišalj i dr. Zdravstvene i veterinarske usluge iznose 3.267,82 € dok su 2022.godine iznosile 5.231,70 € razlog smanjenja je prestanak obveze dezinsekcija prostorija u kojima su boravile osobe pozitivne na Covid-19 te troškovi testiranja radnika na Covid-19. za potrebe dolaska na posao. Računalne usluge za održavanje informatičkog programa povećane su zbog obima posla kao što je prelazak valute iz kune u euro te se sve aplikacije moraju izmijeniti. Intelektualne usluge povećane su iz razloga što su zaposleni studenti na Studentski ugovor za obavljanje poslova radi zamjene odsutnih radnika.

­

**Šifra 329 Ostali nespomenuti rashodi poslovanja**

Ova skupina rashoda se povećala za 41,4 % i iznosi 9.214,42 €. Rashodi se odnose na premije osiguranja u iznosu 5.332,61 € što predstavlja povećanje za 27,8% iz razloga što je nakon provedenog postupka jednostavne nabave premija osiguranja povećana, kao i naknada koja se plaća za nezapošljavanje invalida iznosi 3.168,33 € što mjesečno iznosi 560,00 € a plaća se za četiri osobe.

**Šifra 34 Financijski rashodi**

Ovi rashodi odnose se na bankarske usluge i usluge platnog prometa te iznose 2.841,09 € i povećani su u odnosu na 2022. godinu 15,2% kad su iznosili 2.453,78 €.

**Šifra 42 Rashodi za nabavu nefinancijske imovine**

Rashodi za nabavu nefinancijske imovine ostvareni su u iznosu od 4.251,85 €. €Za potrebe područnog vrtića u Vrhu nabavljen je klima uređaj u iznosu 1.581,25 € , za područni vrtić Vrbnik nabavljen je svijetleći stol u iznosu 927.00 €, za područni vrtić Punat nabavljen je ormarić za plinske boce te u matičnom vrtiću nabavljen je printer..

**Šifra X001 Višak prihoda poslovanja**

U 2023. godini ostvaren je višak prihoda poslovanja u iznosu od 61.560,97 €, dok preneseni višak poslovanja iznosi 469,68 € i biti će utrošen u slijedećem razdoblju za isplatu plaće radnicima.

**Šifra Y002 Manjak prihoda od nefinancijske imovine**

U 2023. godini je ostvaren manjak prihoda od nefinancijske imovine u iznosu od 4.251,85 €.

**Šifra X004 Ukupan višak prihoda**

Ukupav višak prihoda i primitaka sastoji se od prenesenog viška prihoda u iznosu od 469,68 € koji je dobiven od HZZ-a i viška prihoda poslovanja u iznosu 61.560,97 € kn te umanjen za manjak prihoda od nefinancijske imovine u iznosu 4.251,85 € te iznosi 57.309,12 €.

**BILJEŠKE UZ OBRAZAC OBVEZE**

**Šifra V001 Stanje obveza na početku izvještajnog razdoblja**

Stanje obveza na početku izvještajnog razdoblja iznosi 281.116,18 € i podmirene su u siječnju 2023. godine, a odnose se na obveze za zaposlene.

**Šifra V002 Povećanje obveza u izvještajnog razdoblja**

 Povećanje obveza izvještajnog razdoblja iznosi 1.659.849,24 €. Sastoji se od obveze za rashode poslovanja u iznosu 1.655.597,89 € ( šifra N23 ) i obveze za nabavu nefinancijske imovine ( šifra N24) u iznosu 4.251,35 €.

**Šifra V004 Podmirene obveze u izvještajnom razdoblju**

 Podmirene obveze u izvještajnom razdoblju iznose 1.698.925,71 € a odnose se na obveze za zaposlene u iznosu 1.694.674,36 € (šifra P23), te obveze za financijske rashode u iznosu od 4.251,35 € (šifra P24).

**Šifra P239 Ostale tekuće obveze**

Iznos ostalih tekućih obveza iznosi 50.966,03 € i odnosi se na obvezu proračunskog korisnika za povrat u proračun.

**Šifra P24 Obveze za nabavu nefinancijske imovine**

Nefinancijska imovina nabavljena je u vrijednosti 4.251,35 € i podmirena u cijelosti.

**Šifra V006 Stanje obveza na kraju izvještajnog razdoblja**

 Stanje obveza na kraju izvještajnog razdoblja iznosi 242.039,71 € a odnosi se na obveze za zaposlene u iznosu od 209.510,42 € odnosno plaće za lipanj 2023. godine koja je isplaćena u srpnju 2023. godine, obveze za materijalne rashode u iznosu 32.191,04 € odnosi se na plaćanje računa koji su primljeni i plaćeni u srpnju 2023. godine te obveza za financijske rashode u iznosu 338,25 € odnose se na obveze za bankarske usluge.

**Šifra V007 Stanje dospjelih obveza na kraju izvještajnog razdoblja**

Dospjele obveze odnose se na obveze za materijalne rashode i iznose 673,37 €.

Obveze su prekoračene 16 dana u iznosu 331,81 €, iz razloga što je dobavljač ispostavio račun nakon dospijeća plaćanja računa te 3 dana u iznosu 341,56 € iz razloga što je račun plaćen kartično 28.06.2023. godine a naplaćen je s računa 3 dana nakon datuma izdavanja računa.

KLASA: 400-05/23-01/03

UR. BROJ: 2142-1-16-01-23-1

 Krk, 10.07.2023.

 Bilješke sastavila: Ravnateljica:

 Pavica Radić Irena Žic-Orlić,univ.mag.praesc.educ.